钦定古今图书集成/明伦汇编/交谊典/第096卷 > 尔雅 > 《眉妩》〈戏张仲远〉前人
## 钦定古今图书集成/明伦汇编/交谊典/第096卷 > 尔雅 > 《眉妩》〈戏张仲远〉前人

看垂杨连苑，杜若吹沙，愁损未归眼。信马青楼去，重
帘下，娉婷人妙飞燕。翠尊共款。听艳歌、郎意先感。便
携手、月地云阶里，爱良夜微暖。无限。风流疏散。有
暗藏弓履，偷寄香翰。明月闻津鼓，湘江上、催人还解
春揽。乱红万点。怅断魂、烟水遥远。又争似、相携乘一
舸，镇长见。